करतब दिखाते 3 युवकों की मौत, 4 गंभीर रूप से झुलसे
Rajasthan Kota Ram Navami Electrocution Deaths - कोटा में रामनवमी के जुलूस के दौरान हादसा हो गया। गुरुवार को निकल रहे जुलूस के दौरान करंट लगने से 3 लोगों की मौत हो गई और 4 गंभीर रूप से झुलस गए
कोटा में रामनवमी के जुलूस के दौरान हादसा हो गया। गुरुवार को निकल रहे जुलूस के दौरान करंट लगने से 3 लोगों की मौत हो गई और 4 गंभीर रूप से झुलस गए। हादसा सुल्तानपुर कस्बे के कोटडादीप गांव में हुआ। अखाड़े के युवक करतब दिखा रहे थे। उसी दौरान एक युवक का चक्र ऊपर से गुजर रही हाईटेंशन लाइन पर जाकर अटक गया।
चक्र को उतारते समय 7 युवक करंट की चपेट में आ गए। जिन्हें इलाज के लिए सुल्तानपुर हॉस्पिटल लाया गया। डॉक्टरों ने 3 को मृत घोषित कर दिया। करतब दिखाने वाले सभी लोग श्री मंशापूर्ण व्यायामशाला, बड़ौद नगर से जुड़े हुए थे।
जानें- 4 सेकेंड में कैसे खत्म हुई जिंदगी
जानकारी के मुताबिक घटना शाम 5 बजे के आसपास की है। अखाड़े में शामिल युवक चक्कर को उतारने लगे। इसी दौरान करंट की चपेट में आकर नीचे गिर पड़े। हादसे से मौके पर भगदड़ मच गई। मौके पर मौजूद लोगों ने सीपीआर देना शुरू किया। और पानी डाला। फिर इलाज के लिए सुल्तानपुर हॉस्पिटल लाए। इलाज के दौरान बड़ोद निवासी महेंद्र यादव, अभिषेक नागर, ललित प्रजापति की मौत हो गई।
हादसे में झुलसे हिमांशु, राधेश्याम और अमित को कोटा रेफर किया गया है। एक का सुल्तानपुर में इलाज चल रहा है। ग्रामीण रमेश ने बताया कि मकानों के 4 से 5 फीट ऊपर 11 KV की लाइन गुजर रही है। इसके तार झूल रहे हैं।
ये खबर भी पढ़ें...
रामनवमी पर जयपुर में 6KM लंबी शोभायात्रा:सीकर में ड्रोन से निगरानी, बाड़मेर में मुस्लिम समाज के बच्चे बने राम-लक्ष्मण 
प्रदेशभर में गुरुवार को रामनवमी को लेकर शोभायात्रा निकाली गई। इस शोभयात्रा में बड़ी संख्या में भगवान श्रीराम के जीवन से जुड़ी झांकियों को दिखाया गया। जयपुर, जोधपुर, सीकर, चित्तौड़गढ़, बाड़मेर और डूंगरपुर में शोभायात्रा निकाली गई।
जयपुर में 6 किलोमीटर लंबी शोभायात्रा गलता गेट से शुरू हुई, जबकि सीकर में पुलिस की ओर से ड्रोन से निगरानी की गई। वहीं बाड़मेर में रामनवमी की झाकी में सौहार्द की बड़ी मिसाल देखने को मिली। यहां मुस्लिम समाज के बच्चे राम-लक्ष्मण बने।(पूरी खबर पढ़ें)